[{"text_idx": "#000004", "text": "Euskadiko Futbol Federazioak nazioarteko txapelketetan jokatzeko asmoz, nazioarteko erakundeetan (FIFA eta UEFA) kide ofiziala izateko eskaera aurkeztu du eta ekainean jasoko du erantzuna. Horren ondorioz bigarren Naziometro honetan gaiaren inguruko hiru galdera sartu ditugu."}, {"text_idx": "#000005", "text": "Euskal herritarren iritziz, hiru administrazio eremuetako jokalariek osatutako Euskal Futbol Selekzioak nazioarteko txapelketa ofizialak jokatzeko aukera eduki beharko luke (\u201cbai\u201d %64). Kontra daudenak %21 osatzen dute.\nGehienek ondo edo oso ondo ikusten dute (%54k) Euskal Selekzioa, besteak beste, Espainiako/Frantziako selekzioaren aurka lehiatzea nazioarteko lehiaketa ofizialetan. Ez dutenak egoki ikusten -gaizki edo oso gaizki- %17 dira. Tartean, ez ondo ez gaizki, %20 kokatzen da.\nAldekotasun handiena jaso du jokalariek eurek erabaki ahal izateak zein selekziorekin jokatu, Euskal Selekzioarekin edo Espainiako/Frantziako Selekzioarekin. Alde agertu dira %72 eta kontra %15."}, {"text_idx": "#000006", "text": "Euskal Selekzioa nazioartean lehiatzeko eskubidearen alde agertzen dira euskal herritarrak, baita Espainia edo Frantziaren kontra jokatu behar badu ere. Aldekotasuna are handiagoa da jokalarien erabakitzeko eskubideari dagokionean."}]